gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4400, del 17-12-2002 (2002/13566)

Informació pública de la proposta de programa d'actuació integrada de la unitat d'actuació número 7 del Pla General d'Alcoi.
----------------------------------------------------------------------------------------------------------------------------

### Dades del document

Número de DOGV
:   4400

Data del DOGV
:   17-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13846


Organisme emissor
:   Urbanizadora Alcoy 2002, SL

Tipus de document
:   Anunci

Informació pública de la proposta de programa d'actuació integrada de la unitat d'actuació número 7 del Pla General d'Alcoi. [2002/Q13726]
  
Mitjançant este edicte s'anuncia l'obertura d'un període d'informació pública de 20 dies, comptador des del sendemà de la publicació en el Diari Oficial de la Generalitat Valenciana de la documentació pròpia de la proposta de programa d'actuació integrada de la unitat d'actuació número 7 del Pla General d'Alcoi (Alacant), promoguda per la mercantil Urbanizadora Alcoy 2002, SL.
  
Esta documentació consisteix en:
  
1. Programa d'actuació integrada.
  
2.. Pla de reforma interior amb homologació sectorial de l'àmbit de la unitat d'actuació.
  
3. Avantprojecte d'urbanització.
  
Esta documentació podrà examinar-se durant el període esmentat en la Notaria d'Eugenio Pérez Almarche, a l'avinguda del País Valencià, número 54, d'Alcoi, de dilluns a divendres, de 09.00 a 14.00 hores, i també a les dependències de l'Ajuntament d'Alcoi.
  
Es fa saber que, dins del termini de 20 dies, comptador des de la publicació del darrer anunci, qualsevol persona podrà comparéixer en la notaria abans esmentada per a obtenir una còpia de l'acta notarial de protocol·lització o sol·licitar que se li hi exhibisca, així com presentar al·legacions i/o alternatives tècniques que pretenguen competir amb l'exposada al públic. També es fa constar la possibilitat de consultar a l'ajuntament, durant el mateix termini, les actuacions derivades de la documentació depositada en este i de presentar davant seu, per a incorporar-les-hi, tant al·legacions com alternatives tècniques, i també proposicions juridicoeconòmiques per a executar qualsevol de les alternatives. Tot això, segons el que disposen els articles 46 i 48 de la Llei 6/1994, de 15 de novembre ?LRAU.
  
Les proposicions juridicoeconòmiques abans esmentades es presentaran en el Registre General de l'ajuntament en plica tancada, dins dels cinc dies hàbils següents a l'acabament del termini abans esmentat, amb la documentació establida en els apartats c) i d) de l'article 32 de la Llei Reguladora de l'Activitat Urbanística. L'acte d'obertura de pliques tindrà lloc a l'ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consultar-les i presentar al·legacions.
Diari Oficial de la Generalitat Valenciana


Sumari del DOGV 4283, del 02-07-2002 (2002/6745)

Informació pública de la modificació puntual de les normes subsidiàries del planejament.
----------------------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6745


Organisme emissor
:   Ajuntament de Beniarbeig

Tipus de document
:   Anunci

Informació pública de la modificació puntual de les normes subsidiàries del planejament. [2002/A6745]
  
En compliment d'allò disposat en els articles 55 de la Llei Reguladora de l'Activitat Urbanística i 175 del Reglament de Planejament de la Comunitat Valenciana, s'exposa al públic, per termini d'un mes, la modificació puntual número 2 de les normes subsidiàries del planejament de Beniarbeig, per tal de corregir l'errada observada en l'aprofitament tipus assignat al SU-AR3 en l'article 4.2.4 de les ordenances, que no coincidix amb allò que resulta de la memòria justificativa. L'expedient podrà ser consultat en la Secretaria de l'Ajuntament, de dilluns a divendres, de 10.00 a 14.00 hores.
Diari Oficial de la Generalitat Valenciana


Sumari del DOGV 4290, del 11-07-2002 (2002/7039)

RESOLUCIÓ de 18 de juny de 2002, de la Universitat Miguel Hernández d'Elx, per la qual es nomena la senyora Nuria Galindo Corral, professora titular d'escola universitària de l'àrea de coneixement Física Aplicada adscrita al Departament de Física i Arquitectura de Computadors, en virtut de concurs oposició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4290

Data del DOGV
:   11-07-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/7039


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 18 de juny de 2002, de la Universitat Miguel Hernández d'Elx, per la qual es nomena la senyora Nuria Galindo Corral, professora titular d'escola universitària de l'àrea de coneixement Física Aplicada adscrita al Departament de Física i Arquitectura de Computadors, en virtut de concurs oposició. [2002/S7039]
  
De conformitat amb la proposta elevada per la Comissió nomenada per a jutjar el concurs per a la provisió d'una plaça de professor titular d'escola universitària convocada per Resolució de 21 de setembre de 2001 (Boletín Oficial del Estado de 18 d'octubre del 2001), i presentada per l'interessat la documentació a què fa referència el punt nové de la convocatòria.
  
Este Rectorat, en ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i la resta de disposicions concordants, ha resolt:
  
Nomenar la senyora Nuria Galindo Corral, amb document nacional d'identitat número 06391946, professora titular d'escola universitària de la Universitat Miguel Hernández d'Elx, de l'àrea de coneixement Física Aplicada, adscrita al Departament de Física i Arquitectura de Computadors, en virtut de concurs oposició.
  
Elx, 18 de juny de 2002.- El rector president: Jesús Rodríguez Marín.
Diari Oficial de la Generalitat Valenciana


Sumari del DOGV 4355, del 11-10-2002 (2002/10202)

Concurs número 21/33/A/2002/123. Contractació dels servicis de manteniment dels jardins de la zona oest del municipi.
---------------------------------------------------------------------------------------------------------------------

### Dades del document

Número de DOGV
:   4355

Data del DOGV
:   11-10-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/10467


Data del document
:   27-09-2002

Organisme emissor
:   Ajuntament d'Alaquàs

Tipus de document
:   Concurs

Anàlisi jurídica

 Descriptors 

:   * Alaquàs
    * licitació
    * contracte de serveis
    * manteniment
    * zona verda

Concurs número 21/33/A/2002/123. Contractació dels servicis de manteniment dels jardins de la zona oest del municipi. [2002/F10838]
  
1. Entitat adjudicadora: Ajuntament d'Alaquàs.
  
a) Organisme: administració local.
  
b) Dependència que tramita l'expedient: Negociat de Contractació.
  
c) Número d'expedient: 21/33/A/2002/123.
  
2. Objecte del contracte
  
a) Descripció de l'objecte: contractació dels servicis de manteniment dels jardins de la zona oest del municipi.
  
b) Lloc d'execució: polígon industrial Els Mollons, sector industrial 1, UA C, UA D, plaça de l'Hort de Sant Josep, reserva de la UA 14 i zones verdes existents a l'ecoparc.
  
c) Termini de duració: dos anys.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: 45.000 euros (IVA inclòs).
  
5. Garantia provisional
  
- 900 euros.
  
6. Obtenció de documentació i informació
  
a) Entitat: Ajuntament d'Alaquàs. Negociat de Contractació.
  
b) Domicili: c/ Major, 88.
  
c) Localitat i codi postal: Alaquàs, 46732.
  
d) Pàgina web: www.alaquas.org.
  
7. Requisits específics del contractista
  
Es detallen en les clàusules 8 i 10 del plec de clàusules administratives particulars.
  
8. Presentació de les ofertes o de les sol·licituds de participació
  
Al Negociat de Contractació.
  
a) Data límit de presentació: durant el termini de 20 dies naturals, comptats des de la publicació d'este anunci de contractació.
  
9. Obertura de les ofertes
  
A les 13.00 hores del cinqué dia hàbil al de finalització del termini de presentació.
Diari Oficial de la Generalitat Valenciana


Sumari del DOGV 4274, del 19-06-2002 (2002/6478)

Notificació en extracte a la interessada senyora Jeva Karechiene, exp. 136/02.
------------------------------------------------------------------------------

### Dades del document

Número de DOGV
:   4274

Data del DOGV
:   19-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6478


Organisme emissor
:   Conselleria de Benestar Social

Tipus de document
:   Anunci

Notificació en extracte a la interessada senyora Jeva Karechiene, exp. 136/02. [2002/X6478]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
Expedient núm.: 136-02.
  
Interessat: Jeva Karechiene
  
Últim domicili conegut: c/ Gregorio Marañón, 36-6ª de Torrevieja (Alacant)
  
Resolucions de la Direcció Territorial de Benestar Social d'Alacant, de dates 85.70.81-06.03.08, en les quals s'adopten els acords:
  
Resolució d'autorització quirúrgica.
  
Resolució de desemparament i ingrés en la llar provincial de la menor E.K.
  
Contra esta resolució, els interessats podran interposar recurs davant l'orde jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4301, del 26-07-2002 (2002/7466)

Resolució de 27 de juny de 2002, del director general de Transports, relativa a la informació pública del projecte de construcció de la renovació i electrificació del tram la Vila Joiosa-Benidorm de la línia Alacant-Dénia de F.G.V. (Clau: HG3-R17-68.76).
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4301

Data del DOGV
:   26-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7466


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Resolució de 27 de juny de 2002, del director general de Transports, relativa a la informació pública del projecte de construcció de la renovació i electrificació del tram la Vila Joiosa-Benidorm de la línia Alacant-Dénia de F.G.V. (Clau: CH9-K22-66.68). [2002/M7466]
  
Per Resolució de 27 de juny de 2002, de la Direcció General de Transports de la Conselleria d'Obres Públiques, Urbanisme i Transports, i en virtut de les atribucions delegades per Orde del conseller d'Obres Públiques, Urbanisme i Transports d'11 de gener de 2001, se sotmet a informació pública el projecte de referència, d'acord amb el que disposa el Reial Decret 1.211/1990 que aprova el Reglament de la Llei d'Ordenació dels Transports Terrestres i l'article 8.2 del Decret 37/1996, de 5 de març, del Govern Valencià, sobre regulació dels passos a nivell en les línies de Ferrocarrils de la Generalitat Valenciana.
  
Objecte: formular les observacions que justifiquen la declaració d'interés general de la línia, sobre la concepció global del seu traçat i sobre l'avaluació de l'impacte ambiental.
  
Termini: 30 dies hàbils comptadors des de l'endemà de la seua publicació en el Boletín Oficial del Estado.
  
Lloc d'exposició: locals de la Conselleria d'Obres Públiques, Urbanisme i Transports de l'avinguda de Blasco Ibáñez, 50, de València.
  
Locals de la Delegació de Govern Valencià, avinguda del Doctor Gadea, 10, d'Alacant.
Diari Oficial de la Generalitat Valenciana


Sumari del DOGV 4204, del 06-03-2002 (2002/1949)

Informació pública de l'aprovació definitiva del projecte d'urbanització de La Font, de l'Ajuntament de Sant Joan d'Alacant.
----------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1949


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de l'aprovació definitiva del projecte d'urbanització de La Font, de l'Ajuntament de Sant Joan d'Alacant. [2002/A1949]
  
El Ple de l'Ajuntament, en data 30 de juliol de 2001, ha acordat:
  
Primer. Aprovar i fer seu el dictamen de la Comissió Informativa d'Urbanisme de 19 de juliol de 2001.
  
Segon. Acceptar les al·legacions que es proposen perquè siguen estimades en l'informe dels Serveis Tècnics Municipals i no acceptar aquelles altres de les quals es proposa la desestimació; aquestes al·legacions han sigut formulades pel senyor Juan Mariano Jiménez Moreno, en representació de l'Associació de Veïns La Font.
  
Tercer. Aprovar definitivament el projecte d'urbanització de La Font, amb les esmenes estimades en l'informe dels Serveis Tècnics Municipals.
  
Quart. Procedir a notificar aquest acord a les persones que han comparegut en l'expedient, així com a publicar-lo en el Butlletí Oficial de la Província.
  
Cinqué. Donar compte del que s'ha acordat a l'Oficina Tècnica Municipal i, de conformitat amb el que disposen els articles 34, 53 i 59 de la Llei Reguladora de l'Activitat Urbanística i l'article 139 del Reglament de Planejament, es procedeix a publicar-ho en el Diari Oficial de la Generalitat Valenciana, per a la seua execució, entrada en vigor i la resta d'efectes establits en els esmentats articles.
  
Cosa que es fa saber als afectats i a la resta d'interessats als efectes oportuns, amb l'advertiment que, contra l'esmentada resolució, podran interposar un recurs de reposició davant del mateix òrgan que ha dictat la resolució amb caràcter potestatiu, en el termini d'un mes comptador des de l'endemà de la recepció d'aquesta notificació, o directament un recurs contenciós administratiu davant del jutjat d'aquest ordre d'Alacant, en el termini de dos mesos comptador des de l'endemà de la recepció d'aquesta notificació, sense que aquest recurs suspenga l'execució de l'acord, sense perjudici que puguen exercir, si pertoca, qualsevol altre que estimen oportú.
Diari Oficial de la Generalitat Valenciana


Sumari del DOGV 4402, del 19-12-2002 (2002/13403)

RESOLUCIÓ de 15 de novembre de 2002 de la Universitat Politècnica de València, per la qual es nomena Elena Meliá Martí, professora titular d'escola universitària de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4402

Data del DOGV
:   19-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13880


Organisme emissor
:   Universitat Politècnica de València

Tipus de document
:   Resolució

RESOLUCIÓ de 15 de novembre de 2002 de la Universitat Politècnica de València, per la qual es nomena Elena Meliá Martí, professora titular d'escola universitària de l'àrea de coneixement Economia, Sociologia i Política Agrària, adscrita al Departament d'Economia i Ciències Socials. [2002/M13755]
  
De conformitat amb la proposta elevada per la comissió nomenada per a jutjar el concurs convocat per Resolució de 30 d'octubre de 2001 d'esta Universitat, plaça número 294/2001, codi F2190, (BOE de 16 de novembre de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Elena Meliá Martí, amb número de document nacional d'identitat 16067847-O, professora titular d'escola universitària de la Universitat Politècnica de València, de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
  
València, 15 de novembre de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4250, del 16-05-2002 (2002/4877)

Notificació al senyor Ángel Alonso Barres.
------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4877


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Ángel Alonso Barres. [2002/S4877]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de resolució de caducitat al senyor Ángel Alonso Barres ja que no s'ha pogut practicar en el seu domicili.
  
Vist l'expedient iniciat a instància del senyor Ángel Alonso Barres, les altres dades del qual s'hi especifiquen, i en el qual consten els següents:
  
Antecedents de fet
  
Primer. Que, en data 5 d'octubre de 1996 li va ser notificat el requeriment per a l'esmena de les objeccions que en este se li indicaven.
  
Segon. Que, davant de l'incompliment del requeriment va ser advertit de caducitat, mitjançant escrit notificat en data 22 de maig de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
\* Haurà d'aportar una fotocòpia de la declaració de l'impost sobre la renda de les persones físiques (IRPF) de l'últim exercici fiscal vençut, 1997. (En cas d'existir rendiments de capital immobiliari, s'aportarà, a més, el rebut de l'impost de béns immobles (IBI) que acredite la naturalesa de l'immoble, o si és procedent, el justificant d'haver transmés el citat habitatge).
  
Fonaments de dret
  
Primer. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i per tant l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions, impedix dictar resolució expressa de l'expedient.
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, i arxivar totes les actuacions practicades en este.
  
Contra la present resolució que no posa fi a la via administrativa, podrà interposar recurs d'alçada davant del director general d'Arquitectura i Habitatge, en el termini d'un mes comptador des de l'endemà de la notificació de la present, de conformitat amb el que establix l'article 114 de la citada Llei 30/1992.
Diari Oficial de la Generalitat Valenciana


Sumari del DOGV 4195, del 21-02-2002 (2002/1399)

Informació pública de l'aprovació provisional del programa de desenvolupament d'actuació integrada del sector II/9 «Benisaudet» i del projecte d'urbanització del sector de referència formulats per l'IVV, SA.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1399


Data del document
:   06-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * pla d'urbanisme

Informació pública de l'aprovació provisional del programa de desenvolupament d'actuació integrada del sector II/9 «Benisaudet» i del projecte d'urbanització del sector de referència formulats per l'IVV, SA. [2002/X1399]
  
Havent-se cursat notificació personalitzada a les persones interessades en la present actuació, de la Resolució del director general d'Arquitectura i Habitatge, de 17 de desembre de 2001, d'aprovació provisional del programa de desenvolupament d'actuació integrada del Sector II/9 Benisaudet, i del projecte d'urbanització del sector de referència formulats per l'IVV, SA, com a empresa pública de la Generalitat Valenciana, de conformitat amb l'article 42.1 de la LRAU, no s'ha pogut realitzar en alguns casos. Per la qual cosa, la present servirà de notificació d'aquesta als interessats que s'indiquen en l'annex, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els termes de la notificació són:
  
«Mitjançant la present se li comunica per al seu coneixement i als efectes oportuns, de conformitat amb l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener, que el director general d'Arquitectura i Habitatge, en virtut del que estableixen els articles 38.2 i 69 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, ha dictat Resolució de 3 de desembre de 2001, la còpia de la qual s'adjunta, per la qual s'aprova provisionalment el programa per al desenvolupament de l'actuació integrada del sector II/9 Benisaudet, que incorpora modificació del pla parcial Benisaudet i projecte de reparcel·lació forçosa de la unitat d'execució de l'esmentat pla; així com el projecte per a l'execució de la urbanització del sector de referència.
  
La resolució que s'adjunta no és definitiva en via administrativa, per la qual cosa no és susceptible d'interposició de cap recurs, sense perjudici que pugueu interposar les accions que considereu procedents».